ddrg/super_eurlex huggingface dataset:
DA Den Europæiske Unions Tidende C 311/41

Rettens dom af 15. september 2011 — CEVA mod Kommissionen

(Sag T-285/09) (1)

(Særprogram for forskning og teknologisk udvikling inden for forskningen i biovidenskab - project Seapura - tilskudsaftale - voldgiftsbestemmelse - påstand om tilbagebetaling af forskudsudbetaling i henhold til en kontrakt om finansiering af forskning - rykkerskrivelser - annullationssøgsmål - afvisning)

2011/C 311/73

Processprog: fransk

Parter

Sagsøger: Centre d’étude et de valorisation des algues SA (CEVA) (Pleubian, Frankrig) (ved advokat J.-M. Peyrical)

Sagsøgt: Europa-Kommissionen (ved V. Joris, som befuldmægtiget, bistået af advokat E. Bouttier)

Sagens genstand

Påstand om annullation af Kommissionens fire rykkerskrivelser af 11. maj 2009, hvori Kommissionen anmodede sagsøgeren om tilbagesøgning af de forskud, der er udbetalt til denne i henhold til en tilskudsaftale, der er indgået i forbindelse med et projekt, der skal gennemføres inden for rammerne af særprogrammet for forskning og teknologisk udvikling, der benævnes »Livskvalitet og forvaltning af levende ressourcer«.

Konklusion

1) Sagen afvises.

2) Centre d’étude et de valorisation des algues SA (CEVA) betaler sagens omkostninger.

(1) EUT C 220 af 12.9.2009.
1)

EU-Personalerettens dom (Anden Afdeling) af 4. juni 2009, Adjemian m.fl. mod Kommissionen (forenede sager F-134/07 og F-8/08) ophæves, for så vidt som den fastslog, at det var ufornødent at træffe afgørelse om påstandene nedlagt af sagsøgerne i sag F-134/07, hvis navne fremgår af bilaget til afgørelserne om afslag på deres klager.
DA Den Europæiske Unions Tidende C 311/40

Rettens dom af 15. september 2011 — Prinz Sobieski zu Schwarzenberg mod KHIM — British-American Tobacco Polska (Romuald Prinz Sobieski zu Schwarzenberg)

(Sag T-271/09) (1)

(EF-varemærker - indsigelsessag - ansøgning om EF-ordmærket Romuald Prinz Sobieski zu Schwarzenberg - det ældre nationale ordmærke JAN III SOBIESKI og det ældre nationale figurmærke Jan III Sobieski - manglende overholdelse af forpligtelsen til at betale klagegebyret ved indbetaling eller overførsel inden for fristen - appelkammerets afgørelse om, at klagen skal anses for ikke at være indgivet - artikel 8, stk. 3, i forordning (EF) nr. 2869/95 - begæring om restitutio in integrum - ingen usædvanlige eller uforudsigelige omstændigheder - artikel 81 i forordning (EF) nr. 207/2009)

2011/C 311/71

Processprog: tysk

Parter

Sagsøger: Romuald Prinz Sobieski zu Schwarzenberg (Dortmund, Tyskland) (ved advokaterne U. Fitzner og U.H. Fitzner)

Sagsøgt: Kontoret for Harmonisering i det Indre Marked (Varemærker og Design) (KHIM) (ved G. Schneider, som befuldmægtiget)

Den anden part i sagen for appelkammeret ved Harmoniseringskontoret: British-American Tobacco Polska S.A. (Augustów, Polen)

Sagens genstand

Påstand om annullation af afgørelse truffet den 13. maj 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 771/2008-4) vedrørende en indsigelsessag mellem British-American Tobacco Polska S.A. og Romuald Prinz Sobieski zu Schwarzenberg.

Konklusion

1) Kontoret for Harmonisering i det Indre Marked (Varemærker og Design) frifindes.

2) Romuald Prinz Sobieski zu Schwarzenberg betaler sagens omkostninger.

(1) EUT C 220 af 12.9.2009.
DA Den Europæiske Unions Tidende C 311/40

Rettens dom af 9. september 2011 — Deutsche Bahn mod KHIM — DSB (IC4)

(Sag T-274/09) (1)

(EF-varemærker - indsigelsessag - ansøgning om EF-ordmærket IC4 - ældre EF-ordmærke ICE og ældre nationalt figurmærke IC - kriterier for vurdering af risikoen for forveksling - relative registreringshindringer - lighed mellem tjenesteydelserne - lighed mellem tegnene - ældre varemærkes særpræg - risiko for forveksling - artikel 8, stk. 1, litra b), i forordning (EF) nr. 207/2009)

2011/C 311/72

Processprog: engelsk

Parter

Sagsøger: Deutsche Bahn AG (Berlin, Tyskland) (ved advokat E Haag)

Sagsøgt: Kontoret for Harmonisering i det Indre Marked (Varemærker og Design) (KHIM) (ved s. Schäffner, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: DSB (København, Danmark) (ved advokat T. Swanstrøm)

Sagens genstand

Søgsmål indgivet til prøvelse af afgørelse truffet den 30. april 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1380/2007-1) vedrørende en indsigelsessag mellem Deutsche Bahn AG og DSB.

Konklusion

1) Afgørelse truffet den 30. april 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1380/2007-1) og afgørelse truffet den 26. juli 2007 af Harmoniseringskontorets indsigelsesafdeling annulleres.

2) Harmoniseringskontoret betaler omkostningerne afholdt af Deutsche Bahn AG både i forbindelse med denne retssag og sagen for appelkammeret.

3) Harmoniseringskontoret og DSB bærer deres egne omkostninger.

(1) EUT C 220 af 12.9.2009.
DA Den Europæiske Unions Tidende C 305/6

Rettens dom af 7. september 2011 — Meredith mod KHIM (BETTER HOMES AND GARDENS)

(Sag T-524/09) (1)

(EF-varemærker - ansøgning om BETTER HOMES AND GARDENS som EF-ordmærke - absolutte registreringshindringer - delvist afslag på registrering ved undersøgeren - mangel på fornødent særpræg - artikel 7, stk. 1, litra b), i forordning (EF) nr. 207/2009)

2011/C 305/06

Processprog: engelsk

Parter

Sagsøger: Meredith Corp. (Des Moines, De Forenede Stater) (ved advokaterne R. Furneaux og E. Hardcastle)

Sagsøgt: Kontoret for Harmonisering i det Indre Marked (Varemærker og Design) (KHIM) (ved J. Crespo Carrillo, som befuldmægtiget)

Sagens genstand

Påstand om annullation af afgørelse truffet den 23. september 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 517/2009-2) vedrørende en ansøgning om registrering af ordmærket BETTER HOMES AND GARDENS som EF-varemærke.

Konklusion

1) Kontoret for Harmonisering i det Indre Marked (Varemærker og Design) frifindes.

2) Meredith Corp. betaler sagens omkostninger.

(1) EUT C 51 af 27.2.2010.
1)

Kommissionens beslutning K(2008) 8573 af 15. december 2008 vedrørende nedsættelse af det finansielle tilskud fra Den Europæiske Fond for Regionaludvikling (EFRU), som var tildelt Grækenland, annulleres, for så vidt som den dels foreskriver en ændring af et beløb på 506 303 EUR til projektet »Isthmos — Galota«, dels en ændring af et beløb på 684 343 EUR til projektet »Carrefour på Polymylos (kontrakt 928)«.
DA Den Europæiske Unions Tidende C 252/33

Rettens dom af 12. juli 2011 — Slovenien mod Kommissionen

(Sag T-197/09) (1)

(EUGFL - Garantisektionen - udgifter, som er udelukket fra fællesskabsfinansiering - markafgrøder)

2011/C 252/76

Processprog: slovensk

Parter

Sagsøger: Republikken Slovenien (først ved Ž. Cilenšek Bončina, som befuldmægtiget, derefter ved L. Bembič, som befuldmægtiget, bistået af advokat J. Sladič)

Sagsøgt: Europa-Kommissionen (først ved T. van Rijn og K. Banks, derefter ved F. Jimeno Fernández og M. Žebre, og endelig ved F. Jimeno Fernández og B. Rous, som befuldmægtigede)

Sagens genstand

Påstand om annullation af Kommissionens beslutning 2009/253/EF af 19. marts 2009 om udelukkelse fra EF-finansiering af visse udgifter, som medlemsstaterne har afholdt for Den Europæiske Udviklings- og Garantifond for Landbruget (EUGFL), Garantisektionen, og Den Europæiske Garantifond for Landbruget (EGFL) (EUT L 75, s. 15), for så vidt som den udelukker visse udgifter afholdt af Slovenien.

Konklusion

1) Kommissionen frifindes.

2) Republikken Slovenien bærer sine egne omkostninger og betaler de af Europa-Kommissionen afholdte omkostninger.

(1) EUT C 180 af 1.8.2009.
1)

Den af Retten for EU-personalesager (Første Afdeling) afsagte dom af 9. december 2008 i sag F-52/05, Q mod Kommissionen (endnu ikke trykt i Samling af Afgørelser), annulleres derved, at Kommissionen for De Europæiske Fællesskaber i domskonklusionens punkt 2 tilpligtes at betale Q en godtgørelse på 500 EUR samt et beløb på 15 000 EUR, for så vidt som dette beløb er en erstatning for den af Q lidte ikke-økonomiske skade som følge af en angivelig forsinkelse i forbindelse med iværksættelsen af den administrative undersøgelse, og derved, at der med henblik på, i domskonklusionens punkt 3, i øvrigt at frifinde sagsøgte i første instans, i begrundelsens præmis 147-189 træffes afgørelse om »det af (Q) rejste klagepunkt om psykisk chikane« og det i begrundelsens præmis 230 fastslås, at det er ufornødent at træffe afgørelse vedrørende påstandene om annullation af sagsøgerens karriereudviklingsrapporter, som blev udfærdiget henholdsvis for perioderne fra den 1. januar til den 31. oktober og fra den 1. november til den 31. december 2003.
1)

Afgørelsen truffet den 4. maj 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 1528/2008-4) annulleres for så vidt angår andre tjenesteydelser end »design og udvikling af forestillinger, spil, lotterier, konkurrencer, baller, lodtrækninger; konkurrencer; produktion, organisering og gennemførelse af spil, lotterier, konkurrencer, baller, lodtrækninger, konkurrencer af enhver art; spillehaller; drift af kasinoer; tjenesteydelser vedrørende sportsanlæg, spil, væddemål og lotteri, herunder på og via internettet; tilrådighedsstillelse af udstyr vedrørende sport, spil, væddemål og lotteri, herunder på og via internettet; drift af spillehaller; tilrådighedsstillelse af interaktive computerspil; gennemførelse og organisering af kasinoer, hasardspil, kortspil, væddemål, sportsvæddemål, duelighedsspil; spilleautomater; drift af kasinoer, drift af spillehaller; drift af centre med væddemål og lotterier af enhver art« i klasse 41 i Nicearrangementet af 15. juni 1957 vedrørende international klassificering af varer og tjenesteydelser til brug ved registrering af varemærker, som revideret og ændret, og tjenesteydelserne »design og udvikling af forestillinger, spil, lotterier, konkurrencer, baller, lodtrækninger; konkurrencer for så vidt angår forretning, organisation og reklame« i klasse 35 i nævnte arrangement.
DA Den Europæiske Unions Tidende C 355/17

Rettens dom af 26. oktober 2011 — Dufour mod ECB

(Sag T-436/09) (1)

(Aktindsigt - afgørelse 2004/258/EF - ECB’s databaser, der har gjort det muligt at udarbejde rapporter om ansættelse af personale og personalets mobilitet - afslag på aktindsigt - annullationssøgsmål - retlig interesse - formaliteten - begrebet dokument - erstatningssøgsmål - forhastet)

2011/C 355/30

Processprog: fransk

Parter

Sagsøger: Julien Dufour (Jolivet, Frankrig) (ved advokaterne I. Schoenacker Rossi og H. Djeyaramane)

Sagsøgt: Den Europæiske Centralbank (ECB) (først ved K. Laurinavicius og S. Lambrinoc, derefter ved S. Lambrinoc og P. Embley, som befuldmægtigede)

Intervenienter til støtte for sagsøgeren: Kongeriget Danmark (ved B. Weis Fogh og S. Juul Jørgensen, som befuldmægtigede), Republikken Finland (først ved J. Heliskoski, H. Leppo og M. Pere, derefter ved J. Heliskoski og H. Leppo, som befuldmægtigede) og Kongeriget Sverige (ved A. Falk, K. Petkovska og S. Johannesson, som befuldmægtigede)

Intervenient til støtte for sagsøgte: Europa-Kommissionen (ved J.-P. Keppenne og C. ten Dam, som befuldmægtigede)

Sagens genstand

Dels en påstand om annullation af ECB’s Styrelsesråds afgørelse, som blev meddelt sagsøgeren ved ECB’s formands skrivelse af 2. september 2009, om at meddele afslag på den af sagsøgeren fremsatte anmodning om at få adgang til de databaser, der ligger til grund for ECB’s udarbejdelse af rapporter om ansættelse af bankens personale og dette personales mobilitet, dels en påstand om erstatning for den skade, som sagsøgeren angiveligt har lidt som følge af afslaget på hans anmodning om aktindsigt.

Konklusion

1) Den af Styrelsesrådet ved Den Europæiske Centralbank (ECB) trufne afgørelse, som blev meddelt Julien Dufour ved ECB’s formands skrivelse af 2. september 2009, annulleres.

2) I øvrigt frifindes ECB.

3) ECB bærer sine egne omkostninger og betaler Julien Dufours omkostninger.

4) Kongeriget Danmark, Republikken Finland, Kongeriget Sverige og Europa-Kommissionen bærer deres egne omkostninger.

(1) EUT C 11 af 16.1.2010.
2)

Bayerische Asphaltmischwerke GmbH & Co. KG für Straßenbaustoffe bærer sine egne omkostninger og betaler de omkostninger, der er afholdt af Kontoret for Harmonisering i det Indre Marked (Varemærker og Design) (KHIM) og Koninklijke BAM Groep NV, herunder de nødvendige omkostninger som sidstnævnte har afholdt i forbindelse med sagen for Retten og sagen for appelkammeret.
2)

Poloplast GmbH & Co. KG betaler sagens omkostninger, herunder nødvendige udgifter afholdt af Polypipe Ltd i forbindelse med sagen for appelkammeret ved Harmoniseringskontoret.
DA Den Europæiske Unions Tidende C 347/28

Rettens dom af 18. oktober 2011 — Purvis mod Parlamentet

(Sag T-439/09) (1)

(Regulativ om omkostningsgodtgørelser og andre godtgørelser til Europa-Parlamentets medlemmer - supplerende pensionsordning - afslag på at udbetale en del af den supplerende frivillige pensionsordning som et engangsbeløb - ulovlighedsindsigelse - velerhvervede rettigheder - berettiget forventning - proportionalitet)

2011/C 347/44

Processprog: fransk

Parter

Sagsøger: John Robert Purvis (Saint-Andrews, Det Forenede Kongerige) (ved advokaterne S. Orlandi, A. Coolen, J.N. Louis og É. Marchal)

Sagsøgt: Europa-Parlamentet (først ved H. Krück, A. Pospíšilová Padowska og G. Corstens, dernæst ved N. Lorenz, A. Pospíšilová Padowska og G. Corstens, som befuldmægtigede)

Sagens genstand

Påstand om annullation af Europa-Parlamentets afgørelse af 7. august 2009 om at meddele sagsøgeren afslag på at få sin supplerende frivillige pension udbetalt som et engangsbeløb

Konklusion

1) Europa-Parlamentet frifindes.

2) John Robert Purvis betaler sagens omkostninger.

(1) EUT C 11 af 16.1.2010.
DA Den Europæiske Unions Tidende C 340/17

Rettens dom af 6. oktober 2011 — Honda Motor mod KHIM — Blok (BLAST)

(Sag T-425/09) (1)

(EF-varemærker - indsigelsessag - ansøgning om EF-ordmærket BLAST - de ældre EF- og Benelux ordmærker BLAST - relativ registreringshindring - risiko for forveksling - artikel 8, stk. 1, litra b), i forordning (EF) nr. 207/2009 - svag grad af særpræg ved de ældre varemærker)

2011/C 340/33

Processprog: engelsk

Parter

Sagsøger: Honda Motor Co. Ltd (Tokyo, Japan) (ved advokat M. Graf)

Sagsøgt: Kontoret for Harmonisering i det Indre Marked (Varemærker og Design) (KHIM) (ved M. Ahlgren, som befuldmægtiget)

Den anden part i sagen for appelkammeret ved Harmoniseringskontoret: Hendrik Blok (Oudenaarde, Belgien)

Sagens genstand

Påstand om annullation af afgørelse truffet den 16. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1097/2008-1) vedrørende en indsigelsessag mellem Hendrik Blok og Honda Motor Co. Ltd

Konklusion

1) Kontoret for Harmonisering i det Indre Marked (Varemærker og Design) frifindes.

2) Honda Motor Co. Ltd betaler sagens omkostninger.

(1) EUT C 312 af 19.12.2009.
DA Den Europæiske Unions Tidende C 331/18

Rettens dom af 29. september 2011 — New Yorker SHK Jeans mod KHIM — Vallis K. — Vallis A. (FISHBONE)

(Sag T-415/09) (1)

(EF-varemærker - indsigelsessag - ansøgning om FISHBONE som EF-ordmærke - det ældre nationale figurmærke FISHBONE BEACHWEAR - relativ registreringshindring - delvis afslag på registrering - reel brug af det ældre varemærke - hensyntagen til yderligere beviser - begrundelse - bevis for reel brug - risiko for forveksling - artikel 42, stk. 2 og 3, og artikel 76, stk. 2, i forordning (EF) nr. 207/2009 - regel 22, stk. 2, andet punktum, i forordning (EF) nr. 2868/95 - artikel 75 i forordning nr. 207/2009 - artikel 15, stk. 1, første afsnit og andet afsnit, litra a), og artikel 42, stk. 2, 3 og 5, i forordning nr. 207/2009 - artikel 8, stk. 1, litra b), i forordning nr. 207/2009)

2011/C 331/33

Processprog: engelsk

Parter

Sagsøger: New Yorker SHK Jeans GmbH & Co. KG, tidligere New Yorker SHK Jeans GmbH (Kiel, Tyskland) (ved advokaterne V. Spitz, A. Gaul, T. Golda og S. Kirschstein-Freund)

Sagsøgt: Kontoret for Harmonisering i det Indre Marked (Varemærker og Design) (KHIM) (ved P. Geroulakos, som befuldmægtiget)

Den anden part i sagen for appelkammeret ved Harmoniseringskontoret og intervenient ved Retten: Vallis K. — Vallis A. & Co. OE (Athen, Grækenland) (ved advokaterne M. Kilimiri, V. von Bomhard, A.W. Renck, og solicitor H.J. O’Neill)

Sagens genstand

Påstand om annullation af afgørelse truffet den 30. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1051/2008-1) vedrørende en indsigelsessag mellem Vallis K. — Vallis A. & Co. OE og New Yorker SHK Jeans GmbH & Co. KG.

Konklusion

1) Kontoret for Harmonisering i det Indre Marked (Varemærker og Design) frifindes.

2) New Yorker SHK Jeans GmbH & Co. KG betaler sagens omkostninger.

(1) EUT C 297 af 5.12.2009.
DA Den Europæiske Unions Tidende C 311/38

Rettens dom af 13. september 2011 — Dredging International og Ondernemingen Jan de Nul mod EMSA

(Sag T-8/09) (1)

(Offentlige tjenesteydelseskontrakter - EMSA’s procedurer for indgåelse af kontrakter - beredskabsfartøjer til olieopsamling - afvisning af bud - annullationssøgsmål - buds manglende overensstemmelse med kontraktgenstanden - følger - ligebehandling - proportionalitet - fastlæggelse af kontraktgenstanden - manglende meddelelse af kvaliteterne og de relative fordele ved det valgte bud - begrundelse - tildeling af kontrakt - manglende søgsmålsinteresse - påstand om, at det fastslås, at kontrakten indgået med den virksomhed, der er blevet tildelt kontrakten, er ugyldig - erstatningspåstand)

2011/C 311/68

Processprog: engelsk

Parter

Sagsøgere: Dredging International NV (Zwijndrecht, Belgien) og Ondernemingen Jan de Nul NV (Hofstade-Aalst, Belgien) (ved (advokaterne R. Martens og A. Van Vaerenbergh)

Sagsøgt: Det Europæiske Søfartssikkerhedsagentur (EMSA) (ved J. Menze, som befuldmægtiget, bistået af advokaterne J. Stuyck og A.-M. Vandromme)

Sagens genstand

For det første en påstand om annullation af EMSA’s beslutning af 29. oktober 2008 om afvisning af sagsøgernes bud afgivet i forbindelse med udbuddet efter forhandling EMSA/NEG/3/2008 om indgåelse af tjenesteydelseskontrakter om beredskabsfartøjer til olieopsamling (del nr. 2: Nordsøen) og om tildeling af kontrakten til DC International, dernæst en påstand om, at det fastslås, at kontrakten indgået mellem EMSA og DC International er ugyldig, og endelig en påstand om erstatning

Konklusion

1) Det Europæiske Søfartssikkerhedsagentur (EMSA) frifindes.

2) Dredging International NV og Ondernemingen Jan de Nul NV betaler sagens omkostninger.

(1) EUT C 82 af 4.4.2009.
DA Den Europæiske Unions Tidende C 319/15

Rettens dom af 22. september 2011 — Evropaïki Dynamiki mod Kommissionen

(Sag T-86/09) (1)

(Offentlige tjenesteydelsesaftaler - udbudsprocedure - levering af edb-tjenesteydelser, herunder vedligeholdelse og udvikling af informationssystemer i Generaldirektoratet for Fiskeri og Maritime Anliggender - afslag på en tilbudsgivers bud - begrundelsespligt - ligebehandling - gennemsigtighed - tildelingskriterier - interessekonflikt - åbenbart urigtigt skøn - ansvar uden for kontraktforhold)

2011/C 319/28

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis, P. Katsimani og M. Dermitzakis)

Sagsøgt: Europa-Kommissionen (ved N. Bambara og E. Manhaeve, som befuldmægtigede, bistået af advokat J. Stuyck)

Sagens genstand

Dels en påstand om annullation af Kommissionens beslutning af 12. december 2008 om at afslå det af sagsøgeren indgivne bud i forbindelse med udbudsproceduren MARE/2008/01 om levering af edb-tjenesteydelser, herunder vedligeholdelse og udvikling af informationssystemer i Kommissionens generaldirektorat for Fiskeri og Maritime Anliggender (EUT 2008 S 115) blev afslået, såvel som beslutningen om at tildele kontrakten til en anden tilbudsgiver, dels en påstand om erstatning

Konklusion

1) Europa-Kommissionen frifindes.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE bærer sine egne omkostninger og betaler de omkostninger, som Europa-Kommissionen har afholdt.

(1) EUT C 113 af 16.5.2009.
DA Den Europæiske Unions Tidende C 319/16

Rettens dom af 20. september 2011 — Evropaïki Dynamiki mod Kommissionen

(Sag T-298/09) (1)

(Offentlige tjenesteydelsesaftaler - EF-udbudsprocedure - eksterne tjenesteydelser for undervisningsprogrammer - tildeling af kontrakten til flere tilbudsgivere - prioritering af tilbudsgiverne - annullationssøgsmål - begrundelsespligt - klausuler om udelukkelse fra udbudsproceduren - finansforordningens artikel 93, stk. 1, litra f) - buddenes gyldighedsperiode - ansvar uden for kontraktforhold)

2011/C 319/31

Processprog: engelsk

Parter

Sagsøger: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Athen, Grækenland) (ved advokaterne N. Korogiannakis og M. Dermitzakis)

Sagsøgt: Europa-Kommissionen (ved N. Bambara og E. Manhaeve, som befuldmægtigede, bistået af advokat P. Wytinck)

Sagens genstand

Dels en påstand om annullation af Kommissionens to beslutninger meddelt ved to særskilte skrivelser af 12. maj 2009 om at vælge sagsøgeren — med hensyn til bud afgivet inden for rammerne af udbuddet EAC/01/2008 vedrørende eksterne tjenesteydelser for undervisningsprogrammer (ESP-ISEP) (EUT 2008/S 158-212752), for del 1 (IS udvikling og vedligeholdelse) og del 2 (IS undersøgelser, test, erhvervsuddannelse og støtte) — som den anden kontrahent i rækkefølgen for hver af disse to dele, dels en påstand om erstatning.

Konklusion

1) Europa-Kommissionen frifindes.

2) Evropaïki Dynamiki — Proigmena Systimata Tilepikoinonion Pliroforikis kai Tilematikis AE bærer sine egne omkostninger og betaler Europa-Kommissionens omkostninger.

(1) EUT C 233 af 26.9.2009.
1)

Afgørelse truffet den 30. oktober 2008 af Første Appelkammer ved Kontoret for Harmonisering i det Indre Marked (Varemærker og Design) (KHIM) (sag R 228/2008-1) vedrørende en indsigelsessag mellem Distribuciones Mylar, SA og dm-drogerie markt GmbH & Co. KG annulleres for så vidt som den ændrede version af indsigelsesafdelingens afgørelse af 16. maj 2007 ikke blev erklæret ugyldig.
DA Den Europæiske Unions Tidende C 319/17

Rettens dom af 22. september 2011 — Italien mod Kommissionen

(Sag T-500/09) (1)

(EUGFL - Garantisektionen - udgifter, som er udelukket fra EF-finansiering - støtte til forarbejdning af citrusfrugter - effektiv kontrol - proportionalitet)

2011/C 319/33

Processprog: italiensk

Parter

Sagsøger: Den Italienske Republik (ved advokaterne L. Ventrella og G. Palmieri)

Sagsøgt: Europa-Kommissionen (ved P. Rossi, som befuldmægtiget)

Sagens genstand

Påstand om annullation af Kommissionens beslutning 2009/721/EF af 24. september 2009 om udelukkelse fra EF-finansiering af visse udgifter afholdt af medlemsstaterne inden for rammerne af Den Europæiske Udviklings- og Garantifond for Landbruget (EUGFL), Garantisektionen, Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT L 257, s. 28), for så vidt som den udelukker visse udgifter afholdt af Den Italienske Republik inden for sektoren for forarbejdning af citrusfrugter.

Konklusion

1) Europa-Kommissionen frifindes.

2) Den Italienske Republik betaler sagens omkostninger.

(1) EUT C 37 af 13.2.2010.
1)

Afgørelse truffet den 23. juli 2009 af Fjerde Appelkammer ved Kontoret for Harmonisering i det Indre Marked (Varemærker og Design) (sag R 44/2008-4) annulleres, for så vidt som appelkammeret undlod at tage stilling til den klage, der blev indgivet for det for så vidt angår varer i klasse 5.